《真歇真赞》
宋代·释慧空

碎丹霞不传之印，起洞山已坠之宗。雷闻一世，奔走四方。

此大唐国内，家至而户知，不假东山发扬。独自涅槃后大人之相，又属其贤子孙之承当。

东山只得炷香再拜，庆师有子，而洞水流长。

作者简介：释慧空（一○九六～一一五八），号东山，俗姓陈，福州（今属福建）人。年十四出家，初学于圆悟、六祖，后至疏山，为南岳下十四世，泐潭清禅师法嗣。高宗绍兴二十三年（一一五三），住福州雪峰禅院，次年退归东庵。二十八年卒，年六十三（《五灯会元》卷一八、《东山慧空禅师语录跋》）。有《东山慧空禅师语录》、《雪峰空和尚外集》传世。　释慧空诗，以续藏经本《东山慧空禅师语录跋》及日本旧刻《雪峰空和尚外集》（今藏北京图书馆）为底本，编为二卷。